ஜானி சாகிபின் தாயார் பெயர் ஷாஜாதி. கே.எஸ். அப்துல் ஜப்பார், கே.எஸ். அப்துல் ரஷீத் ஆகியோர் அவரது சகோதரர்கள். இவரது திருமணம் 1950ஆம் ஆண்டு நடைபெற்றது. துணைவியார் பெயர் கைருன்னிஸா இவரது திருமணத்தில் கண்ணியத்திற்குரிய காயிதே மில்லத் இஸ்மாயில் சாகிப், எம்.எஸ்.அப்துல் மஜீத் சாகிப், எம்.எஸ். ரஜாக்கான் சாகிப், தி.மு.க பொதுச் செயலாளர் பேரறிஞர் அண்ணா, நடிகர் கே.ஆர் . இராமசாமி, ஆர்.எம்.வீரப்பன் ஆகிய தலைவர்களும் முஸ்லிம் லீகின் முன்னணிப் பிரமுகர்களும் கலந்து கொண்டு வாழ்த்து தெரிவித்தனர். ஜானி சாகிப் - கைருன்னிஸா தம்பதியினருக்கு ஜஹாங்கீர், ஷாஹின்ஷா என்ற இரு மகன்களும், குல்ஷாத், சமீம் பானு, மம்லா, சகீலா என்ற நான்கு மகள்களும் உண்டு.